Diari Oficial de la Generalitat Valenciana


Sumari del DOGV 4415, del 10-01-2003 (2002/14570)

ORDE de 24 de setembre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària de Foios i s'atribuïx la denominació específica d'Escultor En Francesc Badia.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14456


Data del document
:   24-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Foios
    * centre d'ensenyament
    * ensenyament públic
    * ensenyament secundari

ORDE de 24 de setembre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària de Foios i s'atribuïx la denominació específica d'Escultor En Francesc Badia. [2002/14371]
  
El Decret 153/2002, de 17 de setembre, del Govern Valencià, publicat en el Diari Oficial de la Generalitat Valenciana de 20 de setembre, pel qual es crea un Institut d'Educació Secundària en Foios, va autoritzar la Conselleria de Cultura i Educació a dictar les disposicions necessàries per al seu compliment i desplegament.
  
Correspon, per tant, ordenar l'inici de les activitats del centre i adoptar les mesures necessàries perquè el centre puga realitzar la seua activitat acadèmica.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, establix que els instituts de titularitat de la Generalitat Valenciana tindran la denominació específica que determine la Conselleria de Cultura i Educació, després de consultat el consell escolar municipal o, si no n'hi ha, el Ple de l'ajuntament corresponent.
  
L'Ajuntament i el Consell Escolar Municipal, en sessions celebrades respectivament el 24 de febrer i el 12 de desembre del 2000, van acordar sol·licitar que s'assigne al centre la denominació específica d'Escultor En Francesc Badia.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià
  
ORDENE
  
Primer
  
Es concedix la denominació específica d'Escultor En Francesc Badia a l'Institut d'Educació Secundària de Foios, codi 05770655.
  
Segon
  
1. L'Institut d'Educació Secundària Escultor En Francesc Badia de Foios, iniciarà les seues activitats en el curs acadèmic 2002/2003.
  
2. En el citat curs, impartirà ensenyances de segon cicle d'Educació Secundària Obligatòria.
  
3. El centre impartirà el programa d'educació bilingüe: Programa d'Ensenyança en Valencià(PEV) /Incorporació Progressiva (PIP).
  
Tercer
  
La Direcció Territorial de Cultura i Educació de València nomenarà l'equip directiu del centre, de conformitat amb el que establix l'article 14.3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A estos efectes la Direcció Territorial de Cultura i Educació efectuarà l'oportuna i raonada proposta.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIÓ TRANSITÒRIA ÚNICA
  
Fins a la finalització de les obres del nou edifici escolar, el centre realitzarà les seues activitats en l'edifici del Col·legi Públic Mare de Déu del Patrocini, carrer Forn Vell, s/n de Foios.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa esta orde
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant, els seus efectes s'entenen referits a l'1 de juliol del 2002.
  
València, 24 de setembre de 2002
  
El conseller de Cultura i Educació